അഫ്ഗാന് സേനയുടെ ഒളിത്താവളത്തില് പാക് ഡ്രോണ് ആക്രമണം പാകിസ്ഥാന് വ്യോമസേന അഫ്ഗാനിസ്ഥാന് സേനയുടെ ഒളിത്താവളങ്ങളില് ഡ്രോണ് ഉപയോഗിച്ചു ബോംബാക്രമണം നടത്തിയതായി റിപ്പോര്ട്ടുകള്. കാബൂളില്നിന്ന് 144 കിലോമീറ്റര് അകലെ ഹിന്ദുക്കുഷ് മലനിരകളുടെ താഴ്വാരമായ പഞ്ച്ശീര് കീഴക്കിയതോടെ അഫ്ഗാനില് താലിബാന് പൂര്ണവിജയം നേടിയതായി താലിബാന് വക്താവ് സബിയുല്ല മുജാഹിദ് അവകാശപ്പെട്ടിരുന്നു. അതേസമയം, സൈനിക നടപടിയെ ശക്തമായി വിമര്ശിച്ച് ഇറാന് രംഗത്തെത്തി. ഓഗസ്റ്റ് 15നു താലിബാന് അഫ്ഗാന് പിടിച്ചശേഷം അയല്രാജ്യമായ ഇറാന് അവരെ വിമര്ശിക്കുന്നത് ഇതാദ്യമാണ്. എന്നാല് താലിബാന് സംഘം കാബൂള് പിടിച്ചെടുത്തിട്ട് മൂന്നാഴ്ച പിന്നിട്ടിട്ടും ഭരണത്തലവനെ നിശ്ചയിക്കാന് സാധിക്കാതെ പ്രതിസന്ധിയിലായിരുന്ന താലിബാനില് മുല്ല മുഹമ്മദ് ഹസന് അഖുന്ദ് തലപ്പത്ത് എത്തിയേക്കുമെന്നുള്ള സൂചന ഉയരുന്നുണ്ട്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക